Държавен вестник, бр. 30, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  30
Ниво по НКР:
4
Ниво по ЕКР:
4
Резултат от учене 14.1: Работи върху овладяване на двигателни навици и умения
Знания
• Разбира понятието „пластичност“ като степен на подготовка на неговия 
организъм и подвижност на актьорската психика
• Разбира понятието „физическо действие“ като логично-последователно и 
целенасочено качество на изпълнението
• Разбира понятието „осмислено поведение“ като съвкупност от конкретни 
движения, изпълняващи физическите действия в предлаганите обстоятел­
ства на ролята
• Разбира понятието „изразителност“ като умение да се доведе до зрителя 
съдържанието на физическото действие
Умения
• Изпълнява прости двигателни навици (стойка, походка, пози в седнало 
положение, жестове)
• Изпълнява сложни двигателни навици (целенасочено физическо действие)
Компетентности
• Демонстрира конкретност, пестеливост, точност и мускулна свобода при 
изпълнение на целенасочените физически действия и движения
• Определя правилно съответствието между темп, амплитуда, характер, 
посока, количества повторения и мускулното напрежение, необходими за 
изпълнение на всяко движение
• Съобразява свойствата на движението с логиката на сценичния жест и на 
външната характерност на героя
Резултат от учене 14.2: Познава основния комплекс от упражнения, формиращи обща пластична 
култура
Знания
• Разбира понятията „пластична култура“, „абстрактни упражнения“, „ана­
литични упражнения“, „синтетични упражнения“
• Познава „аналитичен комплекс от упражнения“, влияещи на съзнателния 
контрол на всяка точка, на всяка група мускули и управление на всяка 
част от човешкото тяло
• Познава синтетичен комплекс от упражнения от най-елементарните към 
по-усложнените задачи, изискващи използването на няколко мускула или 
групи от мускули
Умения
• Демонстрира общата си пластична култура, разделяйки процеса на обуче­
ние на два етапа – „аналитична“ и „синтетична“ пластическа тренировка
• Съзнателно контролира и координира всяка група мускули и цялото тяло
• Контролира дишането при изпълнение на пластико-ритмични композиции 
и равновесие
Компетентности
• Демонстрира прецизност и точност в изпълнението на синтетичен комплекс 
от упражнения, като използва пластически комбинации, състоящи се от 
движение с точно определено начало, продължителност и край
Резултат от учене 14.3: Работи върху пантомимен етюд
Знания
• Разбира понятията „сценично действие“ и „сценичен етюд“
• Познава видовете сценично действие в пантомимата и неговите елементи 
• Знае елементите, съставляващи сценичната задача 
• Назовава изискванията към пантомимния етюд 
• Разграничава различните видове пантомимни етюди
Умения
• Изследва сценичното действие в пантомимния етюд чрез стилизация на 
жестовете, условност на формата и съдържанието, алегоричност на обра­
зите и образни внушения
• Играе пантомимен етюд по зададена тема
• Играе пантомимен авторски етюд
Компетентности
• Проявява творчество и художествен усет при изпълнение на сценичните 
задачи
• Проявява точност и прецизност при провеждане на сценично действие, 
фантазия и въображение в авторските етюди
• Партнира ефективно в групови етюди и демонстрира прецизност и точност 
в изпълнението на съответната пантомимна техника
Средства за оценяване: Средство 1:
• Устна или писмена теоретична задача 
Средство 2:
• Практическа задача